Назив „Молотовљев коктел“ Финци су сковали током Зимског рата, звани -{"Molotovin koktaili"}- на финском језику. Име је било погрдна референца на совјетског министра спољних послова Вјачеслава Михаиловича Скрјабина коме је надимак био "Молотов" (на руском чекић), који је био један од архитеката споразума Рибентроп—Молотов потписаног крајем августа 1939. Име је настало из пропаганде коју је Молотов спроизводио током Зимског рата, углавном из његове изјаве на совјетском државном радију да су бомбашке мисије над Финском заправо биле испоруке хуманитарне хране из ваздуха, за њихове изгладнеле комшије. Као резултат тога, Финци су саркастично назвали совјетске касетне бомбе „Молотовљеве корпе хлеба“ у контексту Молотовљеве пропагандне емисије. Када је ручна ватрена бомба у флаши развијена за нападе на совјетске тенкове, Финци су је назвали „Молотовљевим коктелом“, као „пиће да иде уз њихове пакете са храном“.